section_heading: Životopis
paragraph_text: Kao zamjenica Pravobraniteljice za djecu od 2006. do 2010. godine bila je zadužena za postupanja po pritužbama u područjima zaštite djece od nasilja i tjelesnog kažnjavanja, obiteljskog prava, oglašavanje i za razvoj suradnje s tijelima javnih vlasti i organizacijama civilnog društva.<ref> Aktivno je sudjelovala u radu Europske mreže pravobranitelja za djecu (ENOC) i Globalne mreže pravobranitelja za djecu, vodila proces osnivanja Mreže pravobranitelja za djecu Jugoistočne Europe (CRONSEE) te je bila članica Radne grupe Vijeća Europe za izradu Smjernica za integrirane strategije protiv nasilja nad djecom.